b'\n_START_ARTICLE_\nPoro\xc4\x8dnik korvete (Slovenska vojska)\n_START_PARAGRAPH_\nPoro\xc4\x8dnik korvete je najni\xc5\xbeji pomorski \xc4\x8dastni\xc5\xa1ki voja\xc5\xa1ki \xc4\x8din v uporabi v Slovenski vojski (SV). Poro\xc4\x8dnik korvete je podrejen poro\xc4\x8dniku fregate. Pomorski \xc4\x8dini Slovenske vojske (in s tem tudi ta \xc4\x8din) so bili uvedeni leta 1995. Z reformo \xc4\x8dinovnega sistema leta 2002 je \xc4\x8din postal najni\xc5\xbeji \xc4\x8din, saj je bil do takrat drugi najvi\xc5\xa1ji \xc4\x8din, nadrejen \xc4\x8dinu podporo\xc4\x8dnika._NEWLINE_\xc4\x8cin je enakovreden \xc4\x8dinu poro\xc4\x8dnika, ki ga uporabljajo \xc4\x8dastniki pehote oz. vojnega letalstva; do leta 2002 je bil \xc4\x8din enakovreden \xc4\x8dinu poro\xc4\x8dnika. V skladu s Natovim standardom STANAG 2116 \xc4\x8din spada v razred O-1.\n_START_SECTION_\nOznaka\n_START_PARAGRAPH_\nPrvotna oznaka \xc4\x8dina (1995-2002) je bila ista kot oznaka poro\xc4\x8dnika, le da je namesto lipovega lista imela sidro._NEWLINE_Z reformo leto 2002 je bila uvedena nova oznaka \xc4\x8dina, ki je sestavljena iz \xc5\xa1irokega traku s pentljo.\n_START_SECTION_\nZakonodaja\n_START_PARAGRAPH_\nPoro\xc4\x8dnike korvete imenuje minister za obrambo Republike Slovenije na predlog na\xc4\x8delnika General\xc5\xa1taba Slovenske vojske._NEWLINE_Voja\xc5\xa1ka oseba lahko napreduje v \xc4\x8din poro\xc4\x8dnika korvete po kon\xc4\x8danju \xc5\xa0ole za \xc4\x8dastnike Slovenske vojske._NEWLINE_Ob povi\xc5\xa1anju poro\xc4\x8dnik korvete prejme tudi mali no\xc5\xbe Slovenske vojske.'